Diari Oficial de la Generalitat Valenciana


Sumari del DOGV 8506, del 14-03-2019 (2019/1884)

Notificació de la sentència dictada en el procediment ordinari número 935/2016.
-------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1884


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació de la sentència dictada en el procediment ordinari número 935/2016. [2019/1884]  
De: Caixabank, SA.  
Procuradora: Silvia López Monzó.  
Contra: Francisco José Toribio Arjinolla, Iluminada Rodríguez Briones i Dulce Nombre Arjonilla Martínez (per si i com L. R. Herència jacent de Julián Toribio Hermosilla).  
En aquest procediment ordinari, seguit a instàncies de Caixabank, SA, contra Francisco José Toribio Arjonilla, Iluminada Rodríguez Briones i Dulce Nombre Arjonilla Martínez (per si i com a L. R. herència jacent de Julián Toribio Hermosilla), s'ha dictat la sentència que literalment diu així:  
  
«Torrent, 21 de març de 2018  
  
Emma Sancho Gimeno, magistrada jutgessa del Jutjat de Primera Instància número 3 de Torrent i el seu partit, he vist aquestes actuacions de judici ordinari, seguides a instàncies de la procuradora senyora López Monzó, en nom i representació de Caixabank, SA, contra els demandats Francisco José Toribio Arjonilla, Iluminada Rodríguez Briones, Dulce Nombre Arjonilla Martínez, i herència jacent de Julián Toribio Hermosilla, tots ells en rebel·lia processal, i estimant íntegrament la demanda entaulada per la procuradora senyora López Monzó, en nom i representació de Caixabank, SA, contra els demandats, Francisco José Toribio Arjonilla, Iluminada Rodríguez Briones, Dulce Nombre Arjonilla Martínez, i herència jacent de Julián Toribio Hermosilla, tots ells en rebel·lia processal.  
1r. Declare nul·la per abusiva la clàusula que es troba en l'escriptura de préstec hipotecari que es dirà, concertada entre les parts i objecte de les presents actuacions per la qual s'establia el tipus d'interés moratori en un 290 % nominal anual amb consegüent conseqüència legal de declarar-la inaplicable, no moderable i per expulsada del contracte.  
  
2n. Declare vàlidament realitzada, a instàncies de la creditora/demandant, la resolució contractual, amb venciment anticipat de la total obligació de pagament (del total capital pendent de devolució) duta a terme per la dita entitat actora el dia 21 de juliol de 2016, resolució contractual que ho és del contracte de préstec hipotecari, objecte de les presents actuacions, formalitzat en escriptura pública de 8 de desembre de 2008, i en virtut d'això,  
3r. Condemne solidàriament les demandades assenyalades a pagar a l'actora la quantitat de 105.411,86 euros, amb més els interessos produïts i que es produïsquen per l'avantdita quantitat, des de la data que va ser de liquidació del deute amb tancament de compte i venciment anticipat de l'obligació, 21 de juny de 2016, fins a la que ho siga de total pagament i satisfacció del deute a la demandant/creditora, interessos que, arribat que siga el dit moment oportú de la seua liquidació, es calcularan al tipus aplicable dels interessos remuneratoris establits en la mateixa escriptura de préstec hipotecari, i al tipus en què van quedar concretats a la repetida data del tancament de compte, açò és, al tipus del 1,088 %.  
4t. I declare que les quantitats indicades podran realitzar-se en execució d'aquesta sentència amb càrrec a la garantia hipotecària atorgada favor de la prestadora en la mateixa escriptura de préstec (hipotecari) referida sobre la finca/ques registral/s descrita/es en el fonament primer d'aquesta sentència, bé que llavors es procedirà en els termes establits en el fonament de dret quart d'aquesta (ací per reproduïts): i tot això sense perjudici de totes les altres possibles mesures executives que pogueren sol·licitar-se i acordar-se en execució de sentència, bé que, pel que fa a açò últim, s'estableix, i així es declara, que no es podrà dirigir l'execució contra béns dels codemandats/fiadors ni més béns dels codemandats/prestataris/hipotecants, quan la classe de mesura executiva que impetre l'executant que, si és el cas, s'haurà de sol·licitar des del principi en la seua demanda executiva, siga precisament la d'execució de la hipoteca indicada sinó només de sotmetre's al dit cas arribat que fora el supòsit, i si es donara específicament, previst en l'article 579 de la Llei d'Enjudiciament Civil.  
5é. I condemne solidàriament els demandats al pagament de les costes processals.»  
I atés que les persones demandades, Dulce Nombre Arjonilla Martínez i l'herència jacent de Julián Toribio Hermosilla, es troben en parador desconegut, s'expedeix aquest edicte a fi que li valga de notificació de forma deguda.  
  
Torrent, 8 de febrer de 2019.- El lletrat de l'Administració de justícia: Jaime Font de Mora Rullán.